**Roman Kienast** (født 29. mars 1984 i Salzburg) er en østerriksk fotballspiller som spiller for den østerrikske klubben SC Wiener Neustadt.

Kienast har en fortid hos Hamarkameratene og har spilt kamper for det østerrikske herrelandslaget samt aldersbestemte landslag. Han er også nevø av tidligere Rapid Wien-kaptein Reinhard Kienast, som har nærmere 400 kamper for klubben.

Klubbkarriere
-------------

### Rapid Wien

Kienast startet karrieren i ASV Vösendorf, hvor han spilte til han var 14. Han ble oppdaget av Rapid Wien, og spilte flere år for Rapid Wien Amateure før han som 18-åring i 2002-sesongen første gang fikk prøve seg i den østerrikske bundesligaen. I 2004 ble han lånt ut til den daværende førstedivisjonsklubben SC Rheindorf Altach, men ble hentet tilbake etter seks kamper og fire mål. I 2004–05 sesongen spilte han 21 kamper, skåret to mål og ble ligamester med Rapid Wien. 

### Hamarkameratene

Kienast kom til klubben fra Rapid Wien på en opsjonsavtale foran 2006-sesongen etter at han den 17. juli 2006 underskrev en treårs-kontrakt med Ham-Kam, noe som gjorde at Kienast forble i klubben ut sesongen 2009. Gjennombruddet hans i Ham-Kam kom i 10. serierunde i Tippeligaen 2006, da laget vant 3-0 over Rosenborg på Lerkendal, og Kienast skåret de to siste målene. I siste serierunde ble for øvrig Kienast beskyldt for rasisme etter å ha kalt Daniel Nannskog «you fucking monkey» i kampens hete. Kienast fikk i ettertid tre kampers karantene fra Norges Fotballforbund for uttalelsen, som han måtte sone i begynnelsen av 2007-sesongen.

Etter å ha hjulpet Hamarklubben opp igjen til Tippeligaen 2008 med 14 skåringer i Adeccoligaen ble det måltørke i serien for Kienast. Til tross for dette var det flere klubber som var interessert i hans tjenester etter hans positive EM–deltakelse, og Viking var en av klubbene som offentlig sa de ønsket Kienast. Kienast var midten av november 2008 på prøvespill hos Norwich City FC, men ble skadet i en treningskamp mot reservelaget til Arsenal FC. I midten av januar 2009 var han også på prøvespill hos den engelske rivalen Plymouth Argyle FC, men ble sendt hjem etter at klubbens manager Paul Sturrock mente han var i for dårlig form. Kienast forlot Hamarklubben høsten 2009 etter at kontrakten hans gikk ut, og står dermed bokført med totalt 93 kamper og 36 mål. 

### Helsingborgs IF

Dagen før overgangsvinduet i Norge åpnet ble Kienast noe overraskende bekreftet utlånt fra Hamarkameratene til svenske Helsingborgs IF. Klubbene hadde også forhandlet seg frem til en opsjonsavtale for Kienast, som vil si at Helsingborg-klubben fikk opsjon på å kjøpe ut kontrakten hans ved sesongslutt. Ifølge klubbens nettsider trakk Kienast klubbens trener Bosse Nilssons oppmerksomhet under en treningskamp mot Hamarkameratene i Tyrkia under sesongoppkjøringen i mars 2008. Kienast dro tilbake til Hamarkameratene ved årsskiftet 2009 etter at Helsingborg ikke valgte å benytte seg av opsjonen for spilleren.

### Sturm Graz

Etter at Hamarkameratene rykket ned fra førstedivisjon høsten 2009 ble Kienast bosmannspiller og stod fri til å skrive kontrakt med en annen klubb. Valget falt til slutt på SK Sturm Graz, som skrev under en kontrakt med Kienast ut 2010–sesongen med opsjon på ytterligere to år.

I 2010/2011-sesongen scoret han 19 seriemål og var en av lagets nøkkelspillere da klubben vant seriemesterskapet. Høsten 2011 ble han skadet i mellomfoten og var ute med behandling i nesten to måneder. Etter skadeavbrekket spilte han 13 seriekamper og scoret seks mål. 

### Austria Wien

Den 30. januar 2012 ble Sturm Graz og Kienast enige om en overgang til rivalen FK Austria Wien, på en overgangssum som ikke ble offentliggjort.

Landslagsfotball
----------------

Han har flere kamper for yngre landslag, og kom på tredjeplass i U-19 EM i 2003. 13. oktober 2007 debuterte han for A-landslaget i en treningskamp mot Sveits. Kienast ble tatt ut til Østerrikes EM-tropp, og kom innpå i alle Østerrike sine tre kamper som innbytter.

Referanser
----------

1. ↑   FBref, FBref spiller-ID eb2cb6bd[Hentet fra Wikidata]
2. ↑   transfermarkt.com, Transfermarkt spiller-ID 7416, besøkt 9. oktober 2017[Hentet fra Wikidata]
3. ↑  «25 Roman Kienast». Arkivert fra originalen 23. november 2018. Besøkt 22. november 2018.
4. ↑  Aftenposten.no – Kienast: Mitt vakreste mål noensinne[*død lenke*] Av Ole Kristian Sagbakken (Publisert 28. mai 2006, besøkt 31. juli 2008)
5. ↑  Hamar-Dagblad.no – Kienast: Beklager, Nannskog[*død lenke*] Av Ola A. Thorset (Publisert 6. november 2006, besøkt 31. juli 2008)
6. ↑  Fotball.no – Opprettholder sanksjonen mot Kienast Arkivert 11. oktober 2007 hos Wayback Machine. Av NFF (Publisert 15. desember 2006, besøkt 31. juli 2008)
7. ↑  Rogalands Avis.no – Kienast i Stavanger[*død lenke*] Av Kurt Arne Nilssen (Publisert 16. juli 2008, besøkt 31. juli 2008)
8. ↑  Hamar Arbeiderblad.no – Kienast ut med strekk[*død lenke*] (Av Rune Steen Hansen, publisert 19. november 2008, beaøkt 25. januar 2009)
9. ↑  (en) Plymouth Argyle.co.uk – Kienast KO[*død lenke*] (Publisert 24. januar 2009, besøkt 25. januar 2009)
10. ↑  VG.no – Kienast lånes ut til Helsingborg Av Lars Vestad (Publisert og besøkt 31. juli 2008)
11. ↑  (sv) Helsingborg Dagblad.se – Landslagsanfallare klar för HIF i dag Arkivert 6. august 2008 hos Wayback Machine. Av Torbjörn Dencker (Publisert og besøkt 31. juli 2008)
12. ↑  (sv) Helsingborgs Idrottsförening.se – Landslagsstjärna klar för HIF Arkivert 22. september 2008 hos Wayback Machine. (Publisert og besøkt 31. juli 2008)
13. ↑  H-A-no – Kienast til Østerrike[*død lenke*] (Publisert og besøkt 20. januar 2010)
14. ↑  Sport ORF.at – Kienast versa herres rygg (Publisert 30. januar 2012, besøkt 24. februar 2012)
15. ↑  HamKam.no – Roman debuterte for Østerrike Arkivert 16. oktober 2007 hos Wayback Machine. (Publisert 13. oktober 2007, besøkt 31. juli 2008)

Eksterne lenker
---------------

* (en) Roman Kienast – FIFA Rediger på Wikidata

* (en) Roman Kienast – UEFA Rediger på Wikidata

* (en) Roman Kienast – Transfermarkt Rediger på Wikidata

* (en) Roman Kienast – national-football-teams.com Rediger på Wikidata

* (en) Roman Kienast – WorldFootball.net Rediger på Wikidata

* (en) Roman Kienast – FootballDatabase.eu Rediger på Wikidata

* (en) Roman Kienast – Soccerway Rediger på Wikidata

* (en) Roman Kienast – FBref Rediger på Wikidata
* HamKam.no – Kienasts spillerprofil
* Rapidarchiv.at – Kienasts spillerprofil

| * v
* d
* r
Østerrikes tropp – EM i fotball 2008 |
| --- |
| 
* 1 Manninger
* 2 Standfest
* 3 Stranzl
* 4 Pogatetz
* 5 Fuchs
* 6 Aufhauser
* 7 Vastić
* 8 Leitgeb
* 9 Linz
* 10 Ivanschitz
* 11 Korkmaz
* 12 Gërçaliu
* 13 Katzer
* 14 Garics
* 15 Prödl
* 16 Patocka
* 17 Hiden
* 18 Kienast
* 19 Säumel
* 20 Harnik
* 21 Macho
* 22 Hoffer
* 23 Özcan
* Landslagstrener: Hickersberger

 | Flagget til Østerrike |

|  |  |
| --- | --- |
| Oppslagsverk/autoritetsdata | Prabook
 |